Document ID: /roh_data/filtered/fineweb-2-filterrobots_roh.jsonl.gz/27527

Ils perscrutaders han intercurì 17’000 cas da persunas che han tschertgà asil en Svizra. Tenor il studi sa sbassa la probabilitad da chattar ina plazza per mintga onn temp da spetga per 20%. L’effect negativ dal stuair spetgar na sa lascha tenor ils perscrutaders betg declerar cun auters facturs sco naziunalitad, schlattaina e vegliadetgna. La fermezza da l’effect saja remartgabel.
Era in effect finanzial
Ils auturs han era quintà ora ch’ina reducziun dal temp da spetga per 10% (66 dis) purtass a la Svizra in respargn da passa 5 milliuns francs. I dess numnadamain damain expensas socialas e dapli entradas da taglia.
Suveran ha ditg gea ad acceleraziun
Il zercladur passà aveva il suveran svizzer acceptà ina revisiun da la lescha d'asil, quella duai accelerar las proceduras d'asil. Tenor la lescha duain las proceduras durar en il futur maximalmain 140 dis. Il 2015 duvravi en media 280 dis per serrar giu ina procedura d’asil.
RR novitads 22:00